S-44/2008

Mál þetta, sem dómtekið var 21. apríl sl., er höfðað með ákæru lögreglustjórans á Eskifirði, útgefinni 26. mars 2008, á hendur J-kk-þgf K-kk-þgf G-kk-þgf, kt. 000000-0000, Mánagötu 5, Reyðarfirði og S-x-x L-x-x M-x-x H-x-x, kt. 000000-0000, nú til heimilis að Hellisbraut 38, Reykhólahreppi, “fyrir líkamsárás á Reyðarfirði, aðfaranótt laugardagsins 20. október 2007, við skemmtistaðinn Kaffiilm, Búðargötu 6.

I.

Á hendur J-kk-þgf K-kk-þgf G-kk-þgf, fyrir líkamsárás, með því að hafa eins og að framan greinir, slegið S-x-x L-x-x M-e-x H-x-x eitt hnefahögg í andlitið, með þeim afleiðingum að framtönn vinstra megin í efri góm brotnaði úr, hliðarframtönn vinstra megin í efri góm losnaði og tannbein við hana brotnaði og einnig sprakk efri vör og mar kom á eftir góm.

Telst þetta varða við 1. mgr. 218. gr. almennra hegningarlaga nr. 19,1940, sbr. breytingarlög.

II.

Á hendur S-x-x L-x-x M-x-x H-x-x, fyrir líkamsárás, með því að hafa, eins og að framan greinir, slegið J-kk-þf K-kk-þf G-kk-þf tvö hnefahögg í höfuðið, með þeim afleiðingum að hann missti meðvitund og hruflaðist til hliðar og ofan við hægra auga, hlaut þrota yfir vinstri kinn, þrota og tvö smásár á vinstri vanga og hruflsár og bólgu aftan við vinstra eyra og þar ofanvið.

Telst þetta varða við 1. mgr. 217. gr. almennra hegningarlaga nr. 19/1940, sbr. breytingarlög.

Þess er krafist að ákærðu verði dæmdir til refsingar.”

Við fyrirtöku málsins 21. apríl sl. óskaði fulltrúi ákæruvalds eftir að gera eftirfarandi breytingar á II. kafla ákærunnar: Á eftir orðunum “eins og að framan greinir”, komi: “fyrir utan skemmtistaðinn” og í stað orðanna “tvö hnefahögg” komi “eitt hnefahögg”.

Af hálfu ákærða er þess aðallega krafist að refsing verði látin niður falla með vísan til 3. mgr. 218. gr. b almennra hegningarlaga nr. 19/1940, en til vara að ákærða verði gerð vægasta refsing sem lög leyfa og að hún verði höfð skilorðsbundin. Þá er krafist þóknunar skipaðs verjanda.

Þáttur ákærða, S-x-x L-x-x M-x-x H-x-x, var klofinn frá máli nr. S-36/2008 í þinghaldi 21. apríl sl. og fékk mál ákærða númerið S-44/2008.

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru með þeim breytingum, sem á henni hafa verið gerðar af hálfu ákæruvalds. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir, þ.e. að hafa slegið J-kk-þf K-kk-þf G-kk-þf eitt hnefahögg í andlitið fyrir utan skemmtistaðinn Kaffi Ilm á Reyðarfirði í greint sinn með þeim afleiðingum sem greinir í ákæru. Er brot ákærða réttilega heimfært til refsiákvæða í ákærunni.

Samkvæmt sakavottorði hefur ákærði hlotið fimm refsidóma frá árinu 2000. Á þessum tíma hefur ákærði þrívegis gerst sekur um ölvunarakstur, þrívegis um akstur sviptur ökurétti og einu sinni um brot gegn ávana- og fíkniefnalöggjöf. Síðast hlaut ákærði 4 mánaða fangelsisdóm vegna fíkniefnalagabrots hinn 11. desember 2006 og tveggja mánaða fangelsi vegna sviptingaraksturs hinn 14. mars 2007.

Við ákvörðun refsingar er litið til þess að samkvæmt framburði vitna átti meðákærði, J-kk-nf K-kk-nf, upptök að árás ákærða með því að slá hann hnefahöggi í andlitið með þeim afleiðingum að ákærði varð fyrir talsverðu líkamstjóni. Þá er litið til þess að ákærði hefur játað brot sitt allt frá upphafi rannsóknar. Á hinn bóginn er litið til þess að ákærði sló meðákærða þungu höggi í höfuðið, sem varð til þess að meðákærði missti meðvitund í nokkra stund. Í ljósi alls framangreinds þykir refsing ákærða hæfilega ákveðin fangelsi í 30 daga, en þar sem ákærði hefur ekki áður gerst sekur um hegningarlagabrot þykir rétt að fresta fullnustu refsingarinnar og ákveða að hún falli niður að liðnu einu ári frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði sakarkostnað að fjárhæð 74.250 krónur, þar af þóknun skipaðs verjanda síns, E-kvk-ef D-kvk-ef P-kvk-ef hdl., sem þykir hæfilega ákveðin að fjárhæð 62.250 krónur að meðtöldum virðisaukaskatti.

Dóm þennan kveður upp R-kvk-nf B-kvk-nf dómstjóri.

Dómsorð:

Ákærði, S-x-x L-x-x M-x-x H-x-x, sæti fangelsi í 30 daga, en fullnustu refsingarinnar er frestað og skal hún falla niður að liðnu einu ári haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði sakarskostnað að fjárhæð 74.250 krónur, þar af þóknun skipaðs verjanda síns, E-kvk-ef D-kvk-ef P-kvk-ef hdl., að fjárhæð 62.250 krónur.

R-kvk-nf B-kvk-nf